VS001372
Datum: 1996-02-08T01:00:00.000+01:00
datum_sodbe_i_stopnje: 2002-04-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe okolčja in stegnenice in njihove posledice - poškodbe skočnega sklepa in stopala in njihove posledice
fischer: zelo hudi primeri
odskodnina: 12100000 SIT
opombe: II Ips 95/2004. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Kovinar, prekvalificiral se je v vrtnarja.

## Škodni dogodek

Prometna nesreča.

## Poškodba

Udarnina glave, prelom leve stegnenice, prelom vratu leve stegnenice, raztrganina sklepne ovojnice levega kolka, maščobna embolija, prelom zunanjega gležnja desnega skočnega sklepa in odrgnine obeh rok ter levega kolena.

## Telesne bolečine

3000000 SIT Zelo hude 10 dni, srednje hude 15 dni, lahke čuti še sedaj ob obremenitvah in spremembah vremena.

#### Hospitalizacija

2-krat v bolnici, prvič 28 dni, drugič 29 dni; 2-krat operiran v spinalni anesteziji (drugič zaradi zloma vstavljene plošče), pri čemer bo potrebna vsaj še ena operacija;

#### Rehabilitacija

Fizioterapije v toplicah (2-krat po 14 dni) in zdravstvenem domu (10-krat).

#### Nevšečnosti med zdravljenjem

12 dni stalni urinski kateter; zdravljenje je bilo dolgotrajno, prelomi se niso celili, imel je maščobno embolijo; 180-krat RTG slikan; bergle 2 leti in 7 mesecev.

## Strah

600000 SIT Primarni strah ob nesreči, zaskrbljen je bil za izid zdravljenja in pred tremi operacijami.

## Zmanjšanje življenjske aktivnosti

7000000 SIT 25-odstotno ZŽA. Zmerno omejena gibljivost kolka in kolena, degenerativne spremembe v desnem kolenu, nezaraščen prelom zunanjega desnega gležnja z omejeno gibljivostjo tega sklepa, prikrajšava noge za 2,5 cm. Tožniku je onemogočena daljša hoja, težje fizično delo in prenašanje bremen, omejen je pri vseh športnih aktivnostih in plesu, zato ne more opravljati poklica kovinarja, ne ve se niti, ali bo zmogel opravljati delo vrtnarja, v katerega se je po nesreči prekvalificiral.

## Skaženost

1500000 SIT Skaženost na mestu odvzema kostnega transplantata, nato na zunanji strani levega stegna, brazgotinasti koži pod kolenom, tanjši levi nogi nad kolenom, zmerni zadebeljitvi levega kolena in zadebeljitvi desnega zunanjega gležnja ter v vidnem šepanju.

---

ZOR člen 200, 203,